钦定古今图书集成/明伦汇编/氏族典/第086卷 > 胡应嘉
## 钦定古今图书集成/明伦汇编/氏族典/第086卷 > 胡应嘉

按《明外史欧阳一敬传》：“隆庆元年，吏部尚书杨博掌
京察，黜给事中郑钦、御史胡维新。吏科给事中胡应
嘉劾博挟私愤，且庇乡里，无一人下考。应嘉先尝劾
高拱，拱修郤，将重罪之。徐阶等重违拱意，且以应嘉
实佐京察，初未言今党同官妄奏，拟旨斥为民。言路
大哗。乃调应嘉建宁推官。屡迁参议，忧归，闻拱再相”，
惊怖而卒。应嘉，沭阳人。由宜春知县擢吏科给事中，
三迁都给事中。穆宗嗣位，应嘉请御文华殿与辅臣
面议大政。召访诸卿，顾问侍从，令科臣随事驳议。帝
纳焉。应嘉居谏职，号敢言。然悻悻好搏击，议者颇以
倾危目之。